Els actes de la festivitat del 9 d’Octubre comencen hui amb la desfilada de Moros i Cristians
01 d’octubre 2021

Els actes culturals i festius emmarcats dins de la programació de la festivitat del 9 d’Octubre, Dia de la Comunitat Valenciana, comencen hui divendres, 1 d'octubre, a les 18.30 hores amb la desfilada de l’Alardo protagonitzat per l'Associació de Moros i Cristians de Sagunt de trabucs i música, que recorrerà la plaça de l’Antiga Moreria, plaça Cronista Chabret, la plaça Major i altres carrers. A continuació, a les 21.30 hores a la Casa Municipal de Cultura tindrà lloc la representació teatral _L’abraçada dels cucs_ de Cactus Teatre.

Els actes continuaran demà dissabte 2 amb el _Despullament del Moro_ a les 20.00 hores a l'Església del Salvador i, d'altra banda, el diumenge 3, l'Associació de Moros i Cristians durà a terme les _Ambaixades i batalla_ en el Teatre Romà de Sagunt. El diumenge la Lira Saguntina també oferirà el concert _Retrobem la nostra música_ a les 19.00 hores a l'Auditori Joaquín Rodrigo.

La festivitat continuarà la següent setmana, el divendres 8 d'octubre a les 20.00 hores, amb _Danses valencianes_, de l'associació cultural Grup de Danses Els Fallers a l'Auditori de la plaça Doctor Peset Aleixandre-Triángulo Umbral, i a les 21.30 hores en el mateix lloc seran els _Correfocs_, a càrrec de La Diabòlica de Morvedre.

El 9 d'Octubre començaran els actes a les 12.00 hores amb el toc de campanes de tancament de portes de la Vila dels Campaners de Morvedre en la Plaça Major. A més a més, a les 13.00 hores tindrà lloc l'acte institucional de lliurament de medalles d'or i de plata que concedix l'Ajuntament de Sagunt a l'Auditori Joaquín Rodrigo. Este acte serà obert a la ciutadania, però estarà limitat en aforament per precaució.

Respecte a les medalles d'or entregaran, segons el reglament d'Honors i Distincions, a la Societat de Caçadors de Sagunt i a la Comunitat de Regants de Sagunt, i les medalles de plata s'entregaran a Ángel Olmos Gauses i a Victoria Belis Herrera.

A més a més, el dia gran continuarà amb dos mascletades simultànies a les 14.00 hores, una en l'avinguda Pianista Mario Monreal de Sagunt i l'altra en la plaça Doctor Peset Aleixandre-Triángulo Umbral del Port de Sagunt. El dia finalitzarà amb la _Renaixença_ que oferix el grup de Danses de Morvedre a les 19.30 hores. Així mateix, es mantindrà la iniciativa de projectar la Senyera a l'Ajuntament de Sagunt i en la Tinència d'Alcaldia del Port de Sagunt en esta jornada tan assenyalada.

Així, el diumenge 10 tindrà lloc a les 12.00 hores _Danses Valencianes_, de l'Asociación Cultural Danses Valencianes El Puerto a la Casa Municipal de Cultura i a les 20.00 hores serà _A la fresca_, del Teatre de Carrer Anna Confetti en la plaça de la Concòrdia. D'altra banda, el dilluns 11 tindrà lloc l'actuació de música _Carrer_ (en valencià), de No Falla als jardins del Centre Cívic Antic Sanatori.

Finalment, l'últim dia d'actes serà el dimarts 12 d'octubre, que començarà a les 12.30 hores amb el _Festival de Jotas Aragonesas_ de la Casa de Aragón en el Centre Cultural Mario Monreal i continuarà a les 13.30 hores amb _Desde el corazón baturro_, del Centro Cultural y Recreativo Aragonés en el Teatre de Begoña. Finalment, a les 19.00 hores la Casa Municipal de Cultura acollirà _Dansa i música folklòrica aragonesa_, d'Alma con la Jota.

 ​

![Imagen sin texto alternativo.](/es-va/Actualidad/PublishingImages/Octubre 2021/98 doctubreredes (6).jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/els-actes-de-la-festivitat-del-9-d-octubre-comencen-hui-amb-la-desfilada-de-moros-i-cristians/ "Facebook")
*   [](http://twitter.com/share?url=https://aytosagunto.es/va/actualitat/els-actes-de-la-festivitat-del-9-d-octubre-comencen-hui-amb-la-desfilada-de-moros-i-cristians/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-actes-de-la-festivitat-del-9-d-octubre-comencen-hui-amb-la-desfilada-de-moros-i-cristians/ "Linked In")
*   [](mailto:?body=https://aytosagunto.es/va/actualitat/els-actes-de-la-festivitat-del-9-d-octubre-comencen-hui-amb-la-desfilada-de-moros-i-cristians/)